
Πραγματοποιήθηκε το ταξίδι-αφιέρωμα στη ζωή και το έργο του Μ. Χατζιδάκι από την Ομάδα "Στεκιού" της Κίνησης «ΠΡΟΤΑΣΗ»
και τη Χορωδία της Κοινο_Τοπίας
Με μεγάλη επιτυχία πραγματοποιήθηκε την Κυριακή 12 Ιουνίου από την ομάδα εθελοντών "Στεκιού" της Κίνησης «ΠΡΟΤΑΣΗ» και τη Χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr η εκδήλωση με αφορμή τη συμπλήρωση 22 χρόνων από την απώλεια του Μάνου Χατζιδάκι.
Το μικρό αυτό ταξίδι-αφιέρωμα στον Μάνο Χατζιδάκι που έγινε στο στέκι της Κίνησης <<ΠΡΟΤΑΣΗ>> με ελεύθερη είσοδο η χορωδία της Κοινο_Τοπίας -που για πρώτη φορά παρουσίασε δουλειά της στο κοινό της Πάτρας- ερμήνευσε μερικά αντιπροσωπευτικά έργα του Μάνου Χατζιδάκι όπως το φεγγάρι είναι κόκκινο, το πέλαγο είναι βαθύ, χάρτινο το φεγγαράκι, τ΄αστέρι του βοριά, οδός ονείρων, τα παιδιά του Πειραιά, Περιμπανού, Κεμάλ, πες μου μια λέξη  υπό τη διεύθυνση της μουσικού και υψίφωνου Λίνας Γερονίκου και τη συνοδεία της πιανίστα Ελένης Παπαπροκοπίου. 
Τα μέλη της Ομάδας «ΣΤΕΚΙΟΥ» ανέλαβαν να ξεναγήσουν το κοινό στη ζωή και το έργο του μεγάλου συνθέτη χρησιμοποιώντας μια «θεατρική» προσέγγιση, μέσα από βιογραφικές αφηγήσεις, κείμενα του ίδιου του Μάνου Χατζιδάκι αλλά και ιστορίες που μας διηγήθηκαν οι φίλοι του για τη ζωή του. 

Από τη χορωδία της Κοινο_Τοπίας συμμετείχαν τα μέλη Αναστασόπουλος Νίκος, Αλεβιζάκη Φρόσω, Αντωνοπούλου Χαρά, Γιαννικοπούλου Φαίη, Δανελάτου Ελένη, Δημοπούλου Ελένη, Θεοφιλάτου Κέλυ, Θεοχάρους Αίγλη, Κασπίρη Μέτη, Κλάδη Ελένη, Λαζανά Φρόσω, Μαστραντωνάκη Γεωργία, Μαυροειδή Χρυσάνθη, Μαυροπούλου Χριστίνα, Μητροπούλου Γεωργία, Μουθούνη Χρυσάνθη, Μπιλίρη Μαρία, Παπαδημητροπούλου Αγγελική, Στεφανοπούλου Ελένη, Τζόλα Ειρήνη κ Χριστοδουλοπούλου Δήμητρα.
Στο μικρό αυτό ταξίδι-αφιέρωμα στη ζωή και το έργο του Μάνου Χατζιδάκι οι παλιότεροι αναπόλησαν τις μοναδικές στιγμές της μουσικής και καλλιτεχνικής δημιουργίας του μεγάλου αυτού συμβόλου του σύγχρονου Ελληνικού πολιτισμού αλλά και οι νεότεροι γνώρισαν μέσα από εικόνες, κείμενα αλλά κ τραγούδια του Μάνου τη μοναδική προσφορά του. 

Γνώρισαν τον ασυμβίβαστο και πρωτοπόρο, τον εχθρό της σοβαροφάνειας και των παγιωμένων αντιλήψεων, τον λάτρη της «νεότητας» και της συνεχούς αμφισβήτησης που με όπλο του την ελληνική αλλά και την οικουμενική παιδεία, συνέδεσε τη λόγια με τη λαϊκή μουσική, δημιουργώντας έτσι ένα «νέο» ήχο, ένα «νέο» τραγούδι που έχει τις ρίζες του τόσο στην Ανατολή όσο και στη Δύση.

